รสัมปครี

รสัมปครี (रसम पगड़ी; Rasam Pagri) เป็นพิธีทางสังคมที่ปฏิบัติในสังคมชาวปัญจาบและชาวราชสถานในอินเดีย พิธีจัดขึ้นหลังสมาชิกชายที่อาวุโสสุดของครอบครัวเสียชีวิต โดยให้สมาชิกชายที่อาวุโสสุดรองลงมาจากบุคคลที่เสียชีวิตทำการโพกผ้าโพกศีรษะ (ปครี) ต่อหน้าสมาชิกในครอบครัวหรือในเผ่า ตามธรรมเนียมฮินดู พิธีนี้มักประกอบโดยบิดาของภรรยาของสมาชิกชายที่อาวุโสสุด โดยทั่วไปจะประกอบพิธีในวันที่สี่นับจากพิธีศพ (อนติมสังสการ หรือ อุตาละ (Uthala)) หรือในวันที่สิบสาม ที่เรียกว่า เตหรวิน พิธีนี้ทำขึ้นเพื่อเป็นสัญลักษณ์ของการเปลี่ยนผ่านภาระรับผิดชอบในการคุ้มครองและดูแลครอบครัวจากสมาชิกหนึ่งไปยังอีกผู้หนึ่ง โดยมีผ้าโพกศีรษะเป็นตัวแทนของเกียรติยศของครอบครัว

อ้างอิง

หมวดหมู่:พิธีศพ
หมวดหมู่:วัฒนธรรมอินเดีย
หมวดหมู่:วัฒนธรรมปากีสถาน
หมวดหมู่:ธรรมเนียมฮินดู
หมวดหมู่:พิธีกรรมซิกข์
หมวดหมู่:ผ้าโพกศีรษะ